पख्तून तहफ्फुज मूवमेंट
पख्तून तहफ्फुज मूवमेंट (पश्तो: پښتون ژغورنې غورځنګ, उर्दू: پشتون تحفظ تحریک‎; abbreviated PTM), या पख्तून रक्षा आन्दोलन, पाकिस्तान के खैबर-पख़्तूनख्वा तथा बलूचिस्तान प्रान्तों में चल रहा सामाजिक आन्दोलन है जिसका उद्देश्य पख्तूनों के मानवाधिकारों की रक्षा करना है। पहले इसका नाम महसूद तहफ्फुज था और इसकी स्थापना मई २०१४ में गोमल विश्वविद्यालय के आठ छात्रों ने की थी। जनवरी २०१८ में यह आन्दोलन बहुत मुखर हुआ जब इसने नकीबुल्लाह महसूद की हत्या के लिए एक न्याय आन्दोलन आरम्भ किया। जनवरी २०१८ के अन्त में जब यह आन्दोलन पख्तूनों के बीच प्रसिद्ध हो गया तब इसके नाम में जो 'महसूद' शब्द था उसे हटाकर 'पख्तून' कर दिया गया। 'महसूद', वजीरिस्तान की एक जनजाति का नाम है। इस आन्दोलन ने पाकिस्तान सरकार और इसकी सेना के नाम अनेकों मांगे रखी जिनमें राव अनवर को सजा देना भी शामिल है।